ถ้าผมพึ่งฉีดวัคซีนกระตุ้นเข็นที่2ไปเมื่อวันที่ 21พค.62 ล้ะผมโดนสุนัขงับมือเป็นลอยแดง วันที่ 23พค.62 ผมต้องไปฉีดยามั้ยครับ สุนัขเลี้ยงไว้อยู่ที่บ้านยังไม่ถึง2เดือนเลยยังไม่ได้พาไปฉีดยาครับ
สวัสดีค่ะ การรับวัคซีนพิษสุนัขบ้านั้นกรณีไม่เคยได้รับวัคซีนเลย แล้วสัมผัสสัตว์เลี้ยงลูกด้วยนมเช่นโดนกัด ข่วน หรือเยื่อบุตา/ปาก/จมูกไปสัมผัสสารคัดหลั่งของสัตว์โดยตรงนั้น ควรได้รับวัคซีนป้องกัน 5 เข็มใน 1 เดือน ไปฉีดให้ตรงตามนัดหลังจากนั้นหากสัมผัสสัตว์ในลักษณะเสี่ยงดังที่กล่าวมาอีก ควรจะต้องทำการกระตุ้นวัคซีน โดยหากวัคซีนเข็มก่อนภายใน 6 เดือนจะกระตุ้น 1 เข็ม เกิน 6 เดือน กระตุ้น 2 เข็มห่างกัน 3 วันค่ะแต่อย่างไรก็ตามกรณีที่กล่าวมาที่ผ่านมาแค่ 2 วันนั้น ส่วนใหญ่จะยังไม่จำเป็นต้องทำการกระตุ้นใดๆ ยกเว้นเป็นแผลเปิดขนาดใหญ่ หากไม่สบายใจแนะนำการไปพบแพทย์เพื่อประเมินบาดแผลและเอาสมุดวัคซีนไปด้วย แต่เท่าที่ฟังเบื้องต้นคิดว่าไม่น่าจะจำเป็นต้องกระตุ้นค่ะ และควรพาสุนัขไปรับวัคซีนป้องกันพิษสุนัขบ้าให้ครบตามนัดด้วยค่ะ